જુઓ, એક તો તેણે ફિલ્મની લંબાઈ ૧૫૬ મિનિટની રાખી જેથી આપણને કંટાળવાનો પૂરેપૂરો ટાઇમ મળે. રાઇટિંગ-ડિપાર્ટમેન્ટમાં ‘જાને તૂ યા જાને ના’વાળા અબ્બાસ ટાયરવાલા અને ‘કહાની’ ફેમ સુજૉય ઘોષ છે. ફિલ્મની શરૂઆતમાં સ્માર્ટનેસના ચમકારા દેખાય છે, પણ પછી સેકન્ડ હાફમાં તો સુજૉયબાબુ-ટાયરવાલાના ટાયરમાંથી હવા નીકળી જાય છે. પહેલી દસેક મિનિટમાં ધડાધડ ઍક્શન આવે, પરંતુ પછી ભેંસ પાણીમાં નાહવા પડી હોય એ રીતે સ્ટોરી બેસી જાય છે.